Ijtimoiy himoyaga doir qonunchilik takomillashtirilishi munosabati bilan Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb topish toʻgʻrisida
(decree, 2025-12-27)

Aholini ijtimoiy himoya qilish tizimini raqamlashtirish, ehtiyojmand shaxslarga ijtimoiy va reabilitatsiya xizmatlarini koʻrsatuvchi xodimlarni moddiy qoʻllab-quvvatlash tartiblarini takomillashtirish maqsadida: 1. Oʻzgalar parvarishiga muhtoj boʻlgan yolgʻiz yashovchi keksalar va nogironligi boʻlgan shaxslarga uy-joy kommunal xizmatlar haqini toʻlash boʻyicha beriladigan imtiyozlar oʻrniga 2024-yil 1-aprelga qadar toʻlangan kompensatsiya puli fuqarolar ixtiyorida qoldirilsin. 2. Oʻzbekiston Respublikasi Prezidentining ayrim hujjatlariga 1-ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: xodimlari umumiy sonining kamida 50 foizi nogironligi boʻlgan shaxslardan iborat va nogironligi boʻlgan shaxslar mehnatiga haq toʻlash fondi umumiy mehnatga haq toʻlash fondining kamida 50 foizini tashkil etadigan yuridik shaxslar va nogironligi boʻlgan yakka tartibdagi tadbirkorlardan tovarlarni (xizmatlarni) xarid qilish tizimini takomillashtirish; ijtimoiy himoya sohasini raqamlashtirish imkoniyatini beruvchi axborot tizimlarini ishlab chiqish va amaliyotga joriy etish muddatlarini qayta koʻrib chiqish; Oʻzbekiston Respublikasi Prezidenti huzuridagi Ijtimoiy himoya milliy agentligi tomonidan yetim bolalar va ota-ona qaramogʻidan mahrum boʻlgan bolalar uchun uy-joylar xarid qilish; yangi tugʻilgan bolalarni otasi yoki onasining doimiy yashash joyiga davlat boji undirmasdan doimiy roʻyxatga qoʻyish; Paralimpiyachilarning matonat maktabi faoliyatini samarali yoʻlga qoʻyish va paralimpiya sport turlarini yanada rivojlantirish boʻyicha respublika kengashi tarkibiga kiritilgan vazirlik, idora, hokimliklar va jamoat tashkilotlari uchun tegishli namuna boʻyicha ishlab chiqilgan kelgusi yil davomida amalga oshiriladigan chora-tadbirlar rejasini tuzishni takomillashtirish; Oʻzbekiston Respublikasi Prezidenti huzuridagi Ijtimoiy himoya milliy agentligi tizimidagi muassasalarning xodimlarini moddiy qoʻllab-quvvatlash; 2022 — 2025-yillarda ijtimoiy qoʻllab-quvvatlash markazlari va “Muruvvat” internat uylarining moddiy-texnika bazasini mustahkamlash. 3. Oʻzbekiston Respublikasi Prezidentining ayrim qarorlari 2-ilovaga muvofiq oʻz kuchini yoʻqotgan deb hisoblansin. 4. Belgilansinki, mazkur Farmonga 1-ilovaning 6-bandi ikkinchi xatboshisi, 9-bandi ikkinchi xatboshisi, 12-bandi “a” kichik bandining ikkinchi xatboshisi va “v” kichik bandining beshinchi xatboshisidagi nogironligi boʻlgan shaxslarning tashkilotda olti oydan ortiq muddatda mehnat faoliyatini davom ettirib kelishi bilan bogʻliq talablar 2024-yil 1-iyuldan boshlab kuchga kiradi. 5. Oʻzbekiston Respublikasi Prezidenti huzuridagi Ijtimoiy himoya milliy agentligi Iqtisodiyot va moliya vazirligi, Adliya vazirligi hamda manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu Farmonga muvofiqlashtirsin. 6. Mazkur Farmonning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2020-yil 22-apreldagi “Doimiy propiska qilish hamda turgan joyi boʻyicha hisobga olish tartibini isloh qilish chora-tadbirlari toʻgʻrisida”gi PF-5984-son Farmoni 3-bandining “b” kichik bandi “roʻyxatga olish tartibi” soʻzlaridan oldin “davlat boji undirmagan holda” soʻzlari bilan toʻldirilsin. 2. Oʻzbekiston Respublikasi Prezidentining 2022-yil 17-maydagi “Tibbiyot muassasalari xodimlarini moddiy qoʻllab-quvvatlash hamda ragʻbatlantirishni kuchaytirish chora-tadbirlari toʻgʻrisida”gi PF-136-son Farmonining 1-bandi oltinchi xatboshisi quyidagi tahrirda bayon etilsin: “Mazkur bandda belgilangan qoidalar 2024-yil 1-yanvardan boshlab: Ichki ishlar vazirligi tizimidagi tibbiyot va farmatsevtika xodimlariga (maxsus va harbiy unvonga ega boʻlgan xodim hamda harbiy xizmatchilardan tashqari); Oʻzbekiston Respublikasi Prezidenti huzuridagi Ijtimoiy himoya milliy agentligi tizimidagi sanatoriylar va Nogironligi boʻlgan shaxslarni reabilitatsiya qilish va protezlash milliy markazi hamda uning hududiy markazlarining xodimlariga nisbatan ham tatbiq etiladi”. 3. Oʻzbekiston Respublikasi Prezidentining 2023-yil 1-iyundagi PF-82-son Farmoni bilan tasdiqlangan Oʻzbekiston Respublikasi Prezidenti huzurida Ijtimoiy himoya milliy agentligi faoliyatini tashkil etish hamda ijtimoiy xizmatlar va yordam koʻrsatish tizimini rivojlantirish boʻyicha 2023 — 2025-yillarga moʻljallangan chora-tadbirlari dasturida: 4-pozitsiyaning “Ijro muddati” ustunidagi “2023-yil iyun — dekabr” soʻzlari “2023-2024-yillar” soʻzlari bilan almashtirilsin; 6-pozitsiyaning “Ijro muddati” ustunidagi “2024-yil mart” va “2024-yil sentabr” soʻzlari tegishincha “2024-yil avgust” va “2025-yil mart” soʻzlari bilan almashtirilsin. 4. Oʻzbekiston Respublikasi Prezidentining 2024-yil 21-fevraldagi PF-37-son Farmoni bilan tasdiqlangan “Oʻzbekiston — 2030” strategiyasining Har bir insonga oʻz salohiyatini roʻyobga chiqarish uchun munosib sharoitlar yaratish yoʻnalishi boʻyicha 2024-yilga moʻljallangan amaliy tadbirlar rejasi 59-pozitsiyasi “Moliyalashtirish manbalari” ustunidagi “Ijtimoiy himoya davlat jamgʻarmasi” soʻzlari “davlat organlari va tashkilotlarining” soʻzlari bilan almashtirilsin. 5. Oʻzbekiston Respublikasi Prezidentining 2024-yil 13-martdagi “Respublika va mahalliy ijro etuvchi hokimiyat organlari hamda xoʻjalik birlashmalari faoliyati samaradorligini baholash tizimini takomillashtirish chora-tadbirlari toʻgʻrisida”gi PF-49-son Farmoni 6-bandi “b” kichik bandi birinchi xatboshisidagi “bir” soʻzi “uch” soʻzi bilan almashtirilsin. 7. Oʻzbekiston Respublikasi Prezidentining 2021-yil 19-maydagi “Zoʻrlik ishlatishdan jabr koʻrgan xotin-qizlarni reabilitatsiya qilishga oid qoʻshimcha chora-tadbirlar toʻgʻrisida”gi PQ-5116-son qarorining 2-bandida: ikkinchi xatboshi quyidagi tahrirda bayon etilsin: “Belgilansinki, hududiy markazlarda buxgalteriya xizmatlari mavjud shtat birliklari saqlab qolingan holda tugatiladi va mazkur markazlarga moliya-buxgalteriya xizmatlari Respublika markazida markazlashtirilgan tartibda koʻrsatiladi”; uchinchi xatboshidagi “yuristlar, psixologlar va ijtimoiy xodimlar jamoatchilik” soʻzlari “tor doiradagi mutaxassislar shartnoma” soʻzlari bilan almashtirilsin. 8. Oʻzbekiston Respublikasi Prezidentining 2021-yil 9-avgustdagi “Yetim bolalar va ota-ona qaramogʻidan mahrum boʻlgan bolalarni davlat tomonidan qoʻllab-quvvatlashning yangi tizimini joriy etish chora-tadbirlari toʻgʻrisida”gi PQ-5216-son qaroriga: a) 1-bandda: ikkinchi xatboshidagi “2 xonali kvartiralar” soʻzlaridan keyin “yoki mazkur kvartiralar narxidan ortiq boʻlmagan yakka tartibdagi turar joy (hovli)” soʻzlari bilan toʻldirilsin; uchinchi xatboshidagi “Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari” soʻzlari “Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)” soʻzlari bilan almashtirilsin; oltinchi xatboshidagi “Xalq taʼlimi vazirligi” soʻzlari “Agentlik” soʻzi bilan almashtirilsin. b) 2-bandning “a” kichik bandi ikkinchi xatboshisidagi va “v” kichik bandidagi “mahalliy hokimliklar” soʻzlari “Agentlik” soʻzi bilan almashtirilsin. v) 4-banddagi tegishli kelishikdagi “Oʻzbekiston Respublikasi Prezidenti huzuridagi Ijtimoiy himoya milliy agentligi” soʻzlari tegishli kelishikdagi “Agentlik” soʻzi bilan almashtirilsin. g) 1-ilovaning matni quyidagi tahrirda bayon etilsin: 1. A.N. Aripov — Bosh vazir, Komissiya raisi 2. M.P. Olloyorov — Ijtimoiy himoya milliy agentligi direktori, Komissiya raisi oʻrinbosari 3. N.T. Yoʻldoshev — Bosh prokuror, Komissiya raisi oʻrinbosari 4. R.M. Djurayev — Milliy gvardiya qoʻmondoni 5. S.M. Raxmonova — Bola huquqlari boʻyicha vakil (Bolalar ombudsmani) 6. X.U. Umarova — maktabgacha va maktab taʼlimi vaziri 7. A.Z. Saʼdullayev — Yoshlar ishlari agentligi direktori 8. K.A. Sharipov — oliy taʼlim, fan va innovatsiyalar vaziri 9. B.T. Abdullayev — ichki ishlar vazirining birinchi oʻrinbosari 10. O.R. Fozilkarimov — iqtisodiyot va moliya vaziri oʻrinbosari 11. B.I. Zakirov — qurilish va uy-joy kommunal xoʻjaligi vaziri 12. Lavozimi boʻyicha — Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari 9. Oʻzbekiston Respublikasi Prezidentining 2021-yil 21-dekabrdagi “Nogironligi boʻlgan shaxslarni har tomonlama qoʻllab-quvvatlash, ularning bandligiga koʻmaklashish hamda ijtimoiy faolligini yanada oshirishga oid qoʻshimcha chora-tadbirlar toʻgʻrisida”gi PQ-57-son qarori 4-bandining birinchi xatboshisi quyidagi tahrirda bayon etilsin: “4. Davlat buyurtmachilariga elektron kooperatsiya birjasi portalida roʻyxatdan oʻtgan, xodimlari umumiy sonining kamida 50 foizi ushbu tashkilotda kamida olti oydan buyon mehnat faoliyatini olib borayotgan nogironligi boʻlgan shaxslardan iborat va nogironligi boʻlgan shaxslar mehnatiga haq toʻlash fondi umumiy mehnatga haq toʻlash fondining kamida 50 foizini tashkil etadigan yuridik shaxslar va nogironligi boʻlgan yakka tartibdagi tadbirkorlar bilan ular tomonidan ishlab chiqarilgan tovarlarni yoki koʻrsatiladigan xizmatlarni xarid qilish boʻyicha toʻgʻridan-toʻgʻri shartnomalar tuzishga ruxsat berilsin”. 10. Oʻzbekiston Respublikasi Prezidentining 2022-yil 6-iyundagi “Paralimpiyachilarning matonat maktabi faoliyatini tashkil etish chora-tadbirlari toʻgʻrisida”gi PQ-270-son qarorida: a) 3-bandda: quyidagi mazmundagi toʻrtinchi xatboshi bilan toʻldirilsin: “Matonat maktabi xodimlariga Oʻzbekiston Respublikasi Prezidenti huzuridagi Ijtimoiy himoya milliy agentligi markaziy apparatining xodimlari uchun belgilangan mehnatga haq toʻlash shartlari tatbiq etiladi. Bunda, mehnatga haq toʻlash va tibbiy xizmat koʻrsatish shart-sharoitlari boʻyicha Matonat maktabi ijrochi direktori Agentlikning boʻlim boshligʻiga, mutaxassislari Agentlikning mutaxassislariga tenglashtiriladi”; toʻrtinchi — oltinchi xatboshilar tegishlicha beshinchi — yettinchi xatboshilar deb hisoblansin; b) 6-bandda: “a”, “b” va “v” kichik bandlar quyidagi tahrirda bayon etilsin: “a) har yili 15-noyabrga qadar Matonat maktabi faoliyatini samarali yoʻlga qoʻyish va paralimpiya sport turlarini yanada rivojlantirish boʻyicha respublika kengashi tarkibiga kiritilgan vazirlik, idora, hokimliklar va jamoat tashkilotlari tegishli namuna boʻyicha ishlab chiqilgan kelgusi yil davomida amalga oshiriladigan chora-tadbirlar rejasini Agentlikka taqdim etadi; b) Agentlik Oʻzbekiston Milliy paralimpiya qoʻmitasi, Mudofaa vazirligi va Sport vazirligi bilan birgalikda taqdim etilgan chora-tadbirlar rejalarini Matonat maktabining asosiy vazifalari, mazkur qarorning 5-bandida koʻzda tutilgan yoʻnalishlar, shuningdek, boshqa dolzarb masalalarni hisobga olgan holda umumlashtiradi hamda kompleks reja loyihasini tayyorlaydi; v) Agentlik va Oʻzbekiston Milliy paralimpiya qoʻmitasi har yili 10-dekabrga qadar kompleks reja loyihasini koʻrib chiqish va tasdiqlash uchun, shuningdek, qabul qilingan kompleks rejaning ijrosi boʻyicha yigʻma axborotni Vazirlar Mahkamasiga kiritadi”; “g” kichik bandning uchinchi xatboshisidagi “1-fevralga” soʻzlari “25-dekabrga” soʻzlari bilan almashtirilsin; “d” kichik band quyidagi tahrirda bayon etilsin: “d) Agentlik, Mudofaa vazirligi hamda Sport vazirligi Oʻzbekiston Milliy paralimpiya qoʻmitasi bilan birgalikda kompleks reja ijrosi ustidan doimiy nazorat olib boradi”; v) 10-bandning beshinchi xatboshisidagi “Tibbiy-ijtimoiy xizmatlarni rivojlantirish agentligi (A. Inakov)” soʻzlari “Oʻzbekiston Respublikasi Prezidenti huzuridagi Ijtimoiy himoya milliy agentligi va” soʻzlari bilan almashtirilsin; g) 1-ilovaning matni quyidagi tahrirda bayon etilsin: 11. Oʻzbekiston Respublikasi Prezidentining 2022-yil 30-avgustdagi “Saxovat” va “Muruvvat” internat uylari hamda urush va mehnat faxriylari uchun respublika pansionati faoliyatini rivojlantirishga doir qoʻshimcha chora-tadbirlar toʻgʻrisida”gi PQ-365-son qarorida: a) nomlanishi quyidagi tahrirda bayon etilsin: “Ijtimoiy qoʻllab-quvvatlash markazlari va “Muruvvat” internat uylari faoliyatini rivojlantirishga doir qoʻshimcha chora-tadbirlar toʻgʻrisida”; b) Muqaddimada: birinchi xatboshidagi “Saxovat” soʻzi “Ijtimoiy qoʻllab-quvvatlash markazlari” soʻzlari bilan almashtirilsin; ikkinchi xatboshidagi “Saxovat” va “Muruvvat” internat uylari hamda Urush va mehnat faxriylari uchun respublika pansionatida” soʻzlari “Ijtimoiy qoʻllab-quvvatlash markazlari va “Muruvvat” internat uylarida” soʻzlari bilan almashtirilsin; v) 1-banddagi “Saxovat” va “Muruvvat” internat uylari hamda Urush va mehnat faxriylari uchun respublika pansionatini” soʻzlari “Ijtimoiy qoʻllab-quvvatlash markazlari va “Muruvvat” internat uylarini” soʻzlari bilan almashtirilsin; g) 4-bandda: “a”, “b”, “v” va “g” kichik bandlardagi “Saxovat” soʻzi “Ijtimoiy qoʻllab-quvvatlash markazlari” soʻzlari bilan almashtirilsin; “d” kichik bandning birinchi va toʻrtinchi xatboshilaridagi “Yoshlar siyosati va sport vazirligi” soʻzlari “Sport vazirligi” soʻzlari bilan almashtirilsin; d) 6-bandda tegishli kelishikdagi “Saxovat” internat uyi” soʻzlari tegishli kelishikdagi “Ijtimoiy qoʻllab-quvvatlash markazi” soʻzlari bilan almashtirilsin; e) 7-bandning ikkinchi xatboshisidagi “Saxovat” internat uylarida” soʻzlari “Ijtimoiy qoʻllab-quvvatlash markazlarida” soʻzlari bilan almashtirilsin; j) 8-banddagi “Saxovat” soʻzi “Ijtimoiy qoʻllab-quvvatlash markazlari” soʻzlari bilan almashtirilsin; z) 9-band quyidagi tahrirda bayon etilsin: “9. 2022 — 2025-yillarda Ijtimoiy qoʻllab-quvvatlash markazlari va “Muruvvat” internat uylarining moddiy-texnika bazasini mustahkamlash boʻyicha “Yoʻl xaritasi” ilovaga* muvofiq tasdiqlansin”; i) ilova quyidagi tahrirda bayon etilsin: 12. Oʻzbekiston Respublikasi Prezidentining 2022-yil 12-oktabrdagi “Nogironligi boʻlgan shaxslar jamiyatlariga tegishli tashkilotlarni davlat tomonidan qoʻllab-quvvatlash hamda nogironligi boʻlgan shaxslarning bandligiga koʻmaklashishga oid qoʻshimcha chora-tadbirlar toʻgʻrisida”gi PQ-390-son qarorida: a) 1-band quyidagi tahrirda bayon etilsin: “1. Oʻzbekiston Respublikasi Prezidentining 2022-yil 15-apreldagi PQ-208-son qarorining 2-bandida budjet buyurtmachilari uchun nazarda tutilgan cheklovlar Elektron kooperatsiya portalida roʻyxatdan oʻtgan, xodimlari umumiy sonining kamida 50 foizi ushbu tashkilotda kamida olti oydan buyon mehnat faoliyatini olib borayotgan nogironligi boʻlgan shaxslardan iborat va nogironligi boʻlgan shaxslar mehnatiga haq toʻlash fondi umumiy mehnatga haq toʻlash fondining kamida 50 foizini tashkil etadigan yuridik shaxslar (keyingi oʻrinlarda — yuridik shaxslar) va nogironligi boʻlgan yakka tartibdagi tadbirkorlar tomonidan ishlab chiqariladigan tovarlarni yoki koʻrsatiladigan xizmatlarni xarid qilishga nisbatan tatbiq etilmasligi belgilab qoʻyilsin”; b) 3 va 4-bandlar quyidagi tahrirda bayon etilsin: “3. Davlat buyurtmachilariga oʻz ehtiyojidan kelib chiqib, koʻrgazma yarmarkalari davomida yuridik shaxslar va nogironligi boʻlgan yakka tartibdagi tadbirkorlar bilan ular tomonidan ishlab chiqariladigan tovarlarni yoki koʻrsatiladigan xizmatlarni uch yilgacha muddat davomida kafolatli xarid qilishni nazarda tutuvchi shartnomalar tuzish huquqi berilsin. 4. Qoraqalpogʻiston Respublikasi Vazirlar Kengashi Raisining, viloyatlar va Toshkent shahri hokimlarining ishlab chiqarishni mahalliylashtirish va sanoatda kooperatsiya aloqalarini kengaytirish masalalari boʻyicha yordamchilari oʻz hududida faoliyat yuritayotgan, yuridik shaxslar va nogironligi boʻlgan yakka tartibdagi tadbirkorlar tomonidan ishlab chiqarilayotgan tovarlarning yoki koʻrsatiladigan xizmatlarning hajmi va texnik parametrlari toʻgʻrisidagi axborotlarni Elektron kooperatsiya portaliga joylashtirsin va muntazam ravishda yangilab borsin. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari doimiy tarzda oʻz hududida tadbirkorlik subyektlari uchun oʻtkaziladigan koʻrgazma yarmarkasi doirasida yuridik shaxslar va nogironligi boʻlgan yakka tartibdagi tadbirkorlarning oʻz tovarlari bilan ishtirok etishini taʼminlasin. Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari mazkur bandda belgilangan vazifalar oʻz muddatida va sifatli bajarilishi hamda yuridik shaxslar va nogironligi boʻlgan yakka tartibdagi tadbirkorlarning faoliyatiga koʻmaklashish va nogironligi boʻlgan shaxslarni qoʻllab-quvvatlash yuzasidan shaxsan javobgar ekanliklari belgilab qoʻyilsin, shuningdek, amalga oshirilgan ishlar yuzasidan har chorak yakuni boʻyicha Vazirlar Mahkamasiga maʼlumot kiritib borsin”; v) 5-bandning birinchi xatboshisi va “a” kichik bandi quyidagi tahrirda bayon etilsin: “5. Kambagʻallikni qisqartirish va bandlik vazirligi hamda Iqtisodiyot va moliya vazirligining quyidagi takliflari maʼqullansin: a) xodimlari umumiy sonining kamida 50 foizi ushbu tashkilotda kamida olti oydan buyon mehnat faoliyatini olib borayotgan nogironligi boʻlgan shaxslardan iborat va nogironligi boʻlgan shaxslar mehnatiga haq toʻlash fondi umumiy mehnatga haq toʻlash fondining kamida 50 foizini tashkil etadigan yuridik shaxslar va nogironligi boʻlgan yakka tartibdagi tadbirkorlar hamda ular tomonidan ishlab chiqariladigan tovarlarning yoki koʻrsatiladigan xizmatlarning yagona reyestri (keyingi oʻrinlarda — Reyestr) yuritilishini tashkil etish. Bunda: Reyestr Kambagʻallikni qisqartirish va bandlik vazirligining rasmiy veb-saytida yuritiladi, shuningdek, Soliq qoʻmitasi, Adliya vazirligi, Investitsiyalar, sanoat va savdo vazirligi, Statistika agentligi va Ijtimoiy himoya milliy agentligi bilan oʻzaro elektron maʼlumotlar almashinuvi asosida shakllantiriladi va har oy yakunida yangilab boriladi; xodimlari umumiy sonining kamida 50 foizi ushbu tashkilotda olti oydan ortiq muddatda mehnat faoliyatini davom ettirib kelayotgan nogironligi boʻlgan shaxslardan iborat boʻlmasa va nogironligi boʻlgan shaxslar mehnatiga haq toʻlash fondi umumiy mehnatga haq toʻlash fondining kamida 50 foizini tashkil etmasa, ushbu yuridik shaxslar Reyestrdan avtomatik tarzda chiqariladi”; g) 6 va 7-bandlar quyidagi tahrirda bayon etilsin: “6. Belgilansinki, davlat xaridlari doirasida Sogʻliqni saqlash vazirligi, Maktabgacha va maktab taʼlimi vazirligi, Ijtimoiy himoya milliy agentligi hamda ularning tarkibiga kiruvchi tashkilotlar va boshqa davlat buyurtmachilari oʻz ehtiyojlaridan kelib chiqib reja-jadvallaridagi xarid predmeti hajmining kamida 10 foizi miqdorida joylashgan hududi boʻyicha tegishlicha Reyestrga kiritilgan Qoraqalpogʻiston Respublikasi, viloyatlar va Toshkent shahridagi korxonalar va nogironligi boʻlgan yakka tartibdagi tadbirkorlar tomonidan ishlab chiqariladigan tovarlar yoki koʻrsatiladigan xizmatlarni shartnoma asosida sotib oladi. Bunda, barcha davlat buyurtmachilari Reyestrdagi yuridik shaxslar va nogironligi boʻlgan yakka tartibdagi tadbirkorlardan xarid qilingan tovarlar yoki koʻrsatiladigan xizmatlar toʻgʻrisidagi maʼlumotlarni oʻzining yoki yuqori turuvchi tashkilotlarning rasmiy veb-saytida doimiy ravishda joylashtirib boradi. 7. Raqamli transformatsiya markazi bir oy muddatda Elektron kooperatsiya portalida roʻyxatdan oʻtgan hamda Reyestrda mavjud boʻlgan yuridik shaxslar va nogironligi boʻlgan yakka tartibdagi tadbirkorlar tomonidan ishlab chiqarilayotgan tovarlar yoki koʻrsatiladigan xizmatlar toʻgʻrisidagi maʼlumotlarni aks ettiruvchi boʻlimni ishga tushirsin. Bunda, ushbu boʻlimdan foydalangan holda davlat buyurtmachilariga yuridik shaxslar va nogironligi boʻlgan yakka tartibdagi tadbirkorlar bilan ular tomonidan ishlab chiqarilgan mahsulotlarni xarid qilish boʻyicha elektron tarzda (vositachilik yigʻimi undirilmagan holda) toʻgʻridan-toʻgʻri shartnomalar tuzish imkoniyati yaratiladi.”; d) 10-band quyidagi tahrirda bayon etilsin: “10. Axborot va ommaviy kommunikatsiyalar agentligi, Oʻzbekiston Milliy axborot agentligi, Oʻzbekiston Milliy teleradiokompaniyasi manfaatdor vazirlik va idoralar bilan birgalikda muntazam ravishda yuridik shaxslar faoliyati hamda ular tomonidan ishlab chiqariladigan tovarlar yoki koʻrsatiladigan xizmatlar, shuningdek, ushbu qarorning mazmun va mohiyati ommaviy axborot vositalarida hamda Internet tarmogʻida keng yoritib borilishini taʼminlasin”. 13. Oʻzbekiston Respublikasi Prezidentining 2023-yil 24-maydagi PQ-162-son qarori bilan tasdiqlangan 2023-2024-yillarda davlat boshqaruvini raqamlashtirish boʻyicha ustuvor loyihalar roʻyxatining 84-pozitsiyasida: “Muddati” ustunidagi “2024-yil fevral” soʻzlari “2024-yil sentabr” soʻzlariga almashtirilsin; “Masʼul ijrochilar” ustunidagi “Iqtisodiyot va moliya vazirligi” soʻzlari “Ijtimoiy himoya milliy agentligi, Iqtisodiyot va moliya vazirligi” soʻzlari bilan almashtirilsin. 14. Oʻzbekiston Respublikasi Prezidentining 2023-yil 28-sentabrdagi “Aholiga ijtimoiy xizmatlar va yordamlar koʻrsatish tizimini yanada takomillashtirish chora-tadbirlari toʻgʻrisida”gi PQ-319-son qaroriga 2-ilovaning 14-pozitsiyasi “Ijro muddati” ustunidagi “2024-yil aprel” soʻzlari “2024-yil iyul” soʻzlari bilan almashtirilsin. 15. Oʻzbekiston Respublikasi Prezidentining 2023-yil 27-dekabrdagi “Oʻzgalar parvarishiga muhtoj keksalar va nogironligi boʻlgan shaxslarga ijtimoiy xizmat va yordam koʻrsatish tizimini takomillashtirish chora-tadbirlari toʻgʻrisida”gi PQ-410-son qarorida: a) 5-bandning “b” kichik bandida: uchinchi xatboshi quyidagi tahrirda bayon etilsin: “ijtimoiy qoʻllab-quvvatlash markazlari joylashgan hududdagi oʻzgalar parvarishiga muhtoj keksalar va nogironligi boʻlgan shaxslar, shu jumladan “Ijtimoiy himoya yagona reyestri” ATga kiritilgan oilalarning oʻzgalar parvarishiga muhtoj keksalari va nogironligi boʻlgan shaxslariga shartnoma asosida mobil, kunduzgi qatnov shaklidagi, qisqa va uzoq muddatli ijtimoiy va reabilitatsiya xizmatlari koʻrsatiladi”; toʻrtinchi va beshinchi xatboshilar chiqarib tashlansin; oltinchi xatboshi tegishincha toʻrtinchi xatboshi deb hisoblansin; b) ilovada 7-pozitsiyaning “Ijro muddati” ustunidagi “2024-yil mart” soʻzlari “2024-yil noyabr” soʻzlari bilan almashtirilsin. 16. Oʻzbekiston Respublikasi Prezidentining 2024-yil 12-yanvardagi “Oʻzbekiston Respublikasida toʻsiqsiz turizm infratuzilmasini rivojlantirish va uni ragʻbatlantirish chora-tadbirlari toʻgʻrisida”gi PQ-20-son qarorining 6-bandidagi “Ijtimoiy xizmat” elektron platformasining” soʻzlari “Tibbiy-ijtimoiy ekspertiza” elektron axborot tizimini “Elektron hukumat” tizimining idoralararo integratsiya platformasi orqali” soʻzlari bilan almashtirilsin. 1. Oʻzbekiston Respublikasi Prezidentining 2019-yil 23-avgustdagi “Nogironligi boʻlgan shaxslarning jamoat birlashmalarini davlat tomonidan qoʻllab-quvvatlashning qoʻshimcha chora-tadbirlari toʻgʻrisida”gi PQ-4423-son qarori. 2. Oʻzbekiston Respublikasi Prezidentining 2022-yil 30-dekabrdagi “Oʻzbekiston Respublikasining “2023-yil uchun Oʻzbekiston Respublikasining Davlat budjeti toʻgʻrisida”gi Qonuni ijrosini taʼminlash chora-tadbirlari toʻgʻrisida”gi PQ-471-son qaroriga 9-ilovaning 2-bandi.